Kārlis Riters
Kārlis Riters (vācu: Carl Ritter, dzimis 1779. gada 7. augustā, miris 1859. gada 28. septembrī) bija vācu ģeogrāfs, viens no mūsdienu ģeogrāfijas zinātnes pamatlicējiem. No 1825. gada līdz savai nāvei bija Berlīnes universitātes ģeogrāfijas katedras vadītājs. 1822. gadā tika ievēlēts Prūsijas zinātņu akadēmijā. Ritera galvenais darbs ir no 1816. līdz 1859. gadam radītais Die Erdkunde im Verhältniss zur Natur und zur Geschichte des Menschen 19 sējumos.